
	1. Արդարադատության նախարարություն
	22.06.2026 թ.


	
	27.130692-2026

	
ԿԱՐԾԻՔ
«Սպորտի բնագավառում ֆուտբոլ մարզաձևից նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2026 թվականի ամառային  զորակոչից տարկետում տալու մասին» Հայաստանի Հանրապետության կառավարության որոշման նախագծի վերաբերյալ

	«Սպորտի բնագավառում ֆուտբոլ մարզաձևից նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2026 թվականի ամառային  զորակոչից տարկետում տալու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը.
1. Նկատի ունենալով, որ նախագծի 2-րդ կետով նախատեսվում է փոփոխություն կատարել Հայաստանի Հանրապետության կառավարության 2025 թվականի հուլիսի 31-ի  N 1055-Ա և Հայաստանի Հանրապետության կառավարության 2026 թվականի հունվարի 22-ի N 94-Ա  որոշումներում՝ նախագծի վերնագիրն անհրաժեշտ է վերանայել՝ համապատասխանեցնելով նախագծի բովանդակությանը:
2. Նախագծով հաստատված հավելվածի 3-րդ կետում անհրաժեշտ է շտկել քաղաքացու ծննդյան տարեթիվը։
	 













1. Չի ընդունվել
Քանի որ ՀՀ կառավաության որոշման նախագիծը մարզիկներին տարկետում տրամադրելու մասին է, որում կատարվել է նաև նոր հիմքով տարկետման տրամադրում




2. Ընդունվել է

	2. Պաշտպանության նախարարություն
	15.06.2026 թ.

	
	ՊՆ018025-2026,

	2026 թվականի հունիսի 1-ի Ձեր N 01/18.2/18723-26 գրությամբ ներկայացված «Սպորտի բնագավառում նշանակալի նվաճումներ ունեցող մի շարք քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Կառավարության որոշման նախագծի ուսումնասիրության արդյունքներով հայտնում եմ հետևյալը.	
	1) Հարություն Հովհաննեսի Մուսիկյանը (ծնվ.` 20.02.2007թ., ՀՀ ՊՆ ՀԶԿ Երևանի N 2 ԶԿ), ենթակա է եղել 2025թ. ամառային զորակոչին, սակայն ՀՀ կառավարության 31.07.2025թ. N 1055-Ա որոշմամբ տրվել է տարկետում՝ մինչև 2027թ. ամառային զորակոչը։ 	
	 2) Գարի Սարգիս Արշակի Գրիգորյանը (ծնվ.` 21.08.2007թ., ՀՀ ՊՆ ՀԶԿ Երևանի N 2 ԶԿ), ենթակա է եղել 2025թ. ձմեռային զորակոչին, սակայն ՀՀ կառավարության 22.01.2026թ. N 94-Ա որոշմամբ տրվել է տարկետում՝ մինչև 2027թ. ձմեռային զորակոչը։ 	
	Վերը նշված երկու քաղաքացիների մասով որոշման նախագծում առաջարկում ենք նախատեսել, որ նրանց տրված տարկետումներն ուժի մեջ են մտնում օրենքի համաձայն տրված տարկետման ավարտի օրվանից: 	
	Ներկայացված մյուս քաղաքացիների տարկետման վերաբերյալ առաջարկություններ և առարկություններ չունենք:
	






  Ընդունվել է


	3. Արդարադատության նախարարություն
	17.06.2026 թ.

	
	27.131782-2026

	Ի պատասխան Ձեր 2026 թվականի հունիսի 15-ի թիվ 01/18.2/20598-2026գրության՝ հայտնում ենք, որ «Սպորտի բնագավառում ֆուտբոլ մարզաձևից նշանակալի նվաճումներ ունեցող մի շարք քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Հայաստանի Հանրապետության կառավարության որոշման լրամշակված նախագծի վերաբերյալ դիտողություններ և առաջարկություններ չունենք:
	  



Ընդունվել է

	4. Պաշտպանության նախարարություն
	26.06.2026 թ.

	
	ՊՆ5108785-2026

	2026 թվականի հունիսի 15-ի Ձեր N 01/18.2/20598-26 գրությամբ ներկայացված «Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման նախագծի առնչությամբ հայտնում եմ, որ Ստեփան Յուրիի Գիգոլյանը (ծնվ.` 20.01.2006թ., ՀՀ ՊՆ ՀԶԿ Երևանի N 2 ԶԿ) ենթակա է եղել պարտադիր զինվորական ծառայության 2024թ. ամառային զորակոչին, սակայն չի ներկայացել և խուսափել է զորակոչից, որի կապակցությամբ նրա նկատմամբ հարուցվել է քրեական վարույթ: 12.03.2026թ․ Ս. Գիգոլյանը ներկայացել է տարածքային զինկոմիսարիատ և հայտնել է ցանկություն ընդգրկվելու 2026թ. ամառային զորակոչի միջոցառումներին
	
 Ընդուվել Է


	 5. ՀՀ վարչապետի աշխատակազմի պետաիրավական վարչություն
	17.07.2026 թ.

	
	02/10.36/24656-2026

	ԵԶՐԱԿԱՑՈՒԹՅՈՒՆ
«ՍՊՈՐՏԻ ԲՆԱԳԱՎԱՌՈՒՄ ՖՈՒՏԲՈԼ ՄԱՐԶԱՁԵՎԻՑ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ ՄԻ ՇԱՐՔ ՔԱՂԱՔԱՑԻՆԵՐԻ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2026 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ ՏԱՐԿԵՏՈՒՄ ՏԱԼՈՒ ՄԱUԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1.  Նախագծով առաջարկվում է սպորտի բնագավառում ֆուտբոլ մարզաձևից նշանակալի նվաճումներ ունենալու հիմքով 2026 թվականի ամառային զորակոչից տարկետում տալ  մի շարք քաղաքացիների: Պետք է նկատել, որ նշված հարաբերությունները կարգավորող՝ Հայաստանի Հանրապետության կառավարության 2018 թվականի ապրիլի 12-ի թիվ 450-Ն  որոշման (այսուհետ՝ Կարգ) հավելվածի 5-րդ կետի հիմքով ֆուտբոլ մարզաձևի դեպքում որպես նշանակալի նվաճում դիտարկվում է համապատասխան հավաքականի անդամ լինելը, իսկ նշվածը բնութագրվում է որպես  պարտադիր զինվորական ծառայության զորակոչից տարկետում ստանալու համար դիմելու պահին նախորդող մեկ տարվա ընթացքում համապատասխան հավաքականների խաղերի (պաշտոնական կամ ընկերական) հայտացուցակում նվազագույնը երկու անգամ ընդգրկված լինելը, բացառությամբ առաջին անգամ խաղերին հրավիրված և հայտավորված լինելու: Նշվածի առնչությամբ պետք է նկատել, որ նախագծին կից ներկայացվել է Ֆուտբոլի ֆեդերացիայի գրությունը՝ յուրաքանչյուր քաղաքացու անցկացրած խաղերի մասով: Նշված ցուցակում առկա են բազմաթիվ քաղաքացիներ, որոնք, ըստ Ֆուտբոլի ֆեդերացիայի գրության, 1 կամ ընդհանրապես որևէ անգամ չեն ընդգրկվել համապատասխան հավաքականների խաղերի հայտացուցակում, սակայն միևնույն է ներկայացվել է նշված քաղաքացիներին տարկետում տրամադրելու նախագիծ՝ Կարգի դրույթներին հակառակ, ինչը լրացուցիչ պարզաբանման կարիք ունի:
	Ավելին, մեր կողմից իրականացված ուսումնասիրությունները ցույց են տալիս, որ մյուս քաղաքացիների մասով, որոնց վերաբերյալ Ֆուտբոլի ֆեդերացիայի կողմից ներկայացվել են 2 և ավելի խաղերի մասնակցության վերաբերյալ տեղեկություն, ոչ բոլոր դեպքերում են ճշգրիտ: Մասնավորապես, մեր կողմից իրականացված ուսումնասիրությունները հանգում են հետևյալին՝ 
1) Նախագծի հավելվածի 1-ին կետով նախատեսված Արթուր Արսենի Իսրաելյանը 2026 թվականի ապրիլի 29-ին նախորդող մեկ տարվա ընթացքում Մ-21 հավաքականի որևէ խաղի հայտացուցակում ընդգրկված չի եղել.
2) Հավելվածի 2-րդ կետով նախատեսված Սերգեյ Արտակի Մանուկյանը, 5-րդ կետով նախատեսված Սարգիս Հարությունի Շահվերդյանը, 10-րդ կետով նախատեսված Արսեն Արմենի Կարապետյանը, 12-րդ կետով նախատեսված Վահե Էդուարդի Հովհաննիսյանը, 19-րդ կետով նախատեսված Զավեն Ռուբենի Մկրտչյանը, 20-րդ կետով նախատեսված Ստյոպա Արմենի Թումանյանը, 22-րդ կետով նախատեսված Գևորգ Կարենի Վարդանյանը, 23-րդ կետով նախատեսված Էրիկ Կարենի Օթարյանը, 24-րդ կետով նախատեսված Վահագն Գուրգենի Նահապետյանը, 25-րդ կետով նախատեսված Բաբկեն Գևրոգի Սարգսյանը ընդհանրապես որևէ հավաքականի որևէ խաղի հայտացուցակում ընդգրկված չեն եղել.
3) Հավելվածի 3-րդ կետով նախատեսված Ալյոշա Արտակի Խաչատրյանը 2026 թվականի ապրիլի 29-ին նախորդող մեկ տարվա ընթացքում ընդգրկված է եղել միայն մեկ՝ 2025 թվականի նոյեմբերին Մոնտենեգրոյի Մ-21 հավաքականի դեմ կայացած խաղի հայտացուցակում.
4) Հավելվածի 4-րդ կետով նախատեսված Գոռ Ստեփանի Վասիլյանի մասով որպես տարկետման հիմք նախատեսվում է Մ-21 հավաքականի անդամ հանդիսանալու փաստը: Մինչդեռ, պետք է նկատել, որ վերջինիս մասով Մ-21 հավաքականի որևէ խաղի հայտավորված լինելու վերաբերյալ ինֆորմացիա առկա չէ: Ուսումնասիրությունները ցույց են տալիս, որ վերջինս միայն երկու անգամ հայտավորված է եղել Մ-19 հավաքականի կազմում անցկացվող խաղերին: Միևնույն խնդիրն առկա է նաև Հավելվածի 6-7-րդ, 11-րդ, 13-րդ, 30-րդ կետերով նախատեսված քաղաքացիների դեպքում, ովքեր համապատասխան ժամանակահատվածում հայտավորված են եղել Մ-19 հավաքականի կազմում անցկացվող որոշ խաղերին: Նույն կերպ, Հավելվածի 8-9-րդ, 14-15-րդ կետերով նախատեսված քաղաքացիների մասով առկա են միայն Մ-17 հավաքականի խաղերի հայտացուցակում ընդգրկված լինելու վերաբերյալ տվյալներ:
	Ամբողջ վերոշարադրյալի հաշվառմամբ գտնում ենք, որ անհրաժեշտ է ներկայացնել յուրաքանչուր քաղաքացու կոնկրետ խաղերին մասնակցությունը հասվատող լրացուցիչ և ճշգրտված փաստարկներ: 
2. Նախագծով առաջարկվում է նաև տարկետումներ տրամադրել ֆուտզալի ՀՀ ազգային հավաքականի անդամ հանդիսանալու հիմքով: Չնայած Կարգի հավելվածի 5-րդ կետի դրույթը վերաբերական է ֆուտբոլի հավաքականին, սակայն ֆուտզալի դեպքում ևս որոշ քաղաքացիների մասով ուսումնասիրությունները փաստում են, որ վերջիններս ֆուտզալի հավաքականում խաղերի չեն մասնակցել (Հավելվածի 27-29-րդ կետեր)՝ չնայած Ֆուտբոլի ֆեդերացիայի կողմից ներկայացված գրության առ այն, որ վերջիններս տարբեր քանակի խաղեր են անցկացրել ֆուտզալի հավաքականի կազմում: Հետևապես, նշված քաղաքացիների մասով անհրաժեշտ է ներկայացնել ազգային հավաքականում ներկայումս հանդես գալու և կոնկրետ խաղերի մասնակցության վերաբերյալ ելակետային տվյալներ
3. Հավելվածի 30-րդ կետով առաջարկվում է տարկետում տրամադրել Ստեփան Յուրիի Գիգոլյանին: Մինչդեռ, նախագծին կից ներկայացված նյութերից պարզ է դառնում, որ վերջինիս մասով եղել է հարուցված քրեական վարույթ՝ 2024 թվականի զորակոչից խուսափելու հիմքով: Միաժամանակ, նախագծին կից ներկայացված է նաև վերջինիս մասով միջազգային հետախուզումը դադարեցնելու մասին որոշումը: Մինչդեռ, պարզ չէ վերջինիս մասով իրականացված գործընթացների ընթացքը, վարույթի առկայությունը կամ բացակայությունը, որպեսզի հնարավոր լինի գնահատել վերջինիս տարկետում տալու իրավաչափությունը: 
4. Հավելվածի 29-րդ կետով առաջարկվում է տարկետում տրամադրել Կարեն Դավթյանին: Պետք է նկատել, որ Կառավարության 2025 թվականի հունիսի 26-ի թիվ 831-Ա որոշման 1-ին կետի 6-րդ ենթակետով ֆուտբոլի մինչև 21 տարեկանների Հայաստանի Հանրապետության ազգային հավաքականի կազմում ընդգրկված չլինելու հիմքով վերջինիս մինչև 2026 թվականի ամառային զորակոչը տրված տարկետումը դադարեցվել է, որի արդյունքում վերջինս ենթակա է եղել 2025 թվականի ամառային զորակոչի: Նշվածի առնչությամբ պարզ չէ, թե ինչ հանգամանքների հաշվառմամբ վերջինս մինչ օրս չի զորակոչվել:
5. Կարգի հավելվածի 5-րդ կետի իմաստով տարկետում կարող է տրվել ֆուտբոլի (երիտասարդական և ազգային) և ֆուտզալի ազգային հավաքականների անդամ հանդիսացող մարզիկները, սակայն հավաքականների կազմում ընդգրկված մարզիկների ընդհանուր թվից ոչ ավելի, քան պարտադիր զինվորական ծառայության զորակոչի ենթակա ֆուտբոլի դեպքում՝ 90, ընդ որում յուրաքանչյուր (Մ 19 տ., Մ 21 տ. և ազգային) հավաքականի դեպքում ոչ ավել, քան 35 մարզիկի, իսկ ֆուտզալի դեպքում՝ 10 մարզիկների: Հարկ է նկատել, որ չնայած կից ներկայացված է ցուցակ, որում Մ-19 հավաքականի մասով ներկայացված է ընդհանուր տարկետման իրավունք ունեցող 35 քաղաքացի, ուսումնասիրությունները ցույց են տալիս, որ նշված ցանկն առավել մեծ է: Մասնավորապես, կան քաղաքացիներ, որոնք ներկայացված ցուցակում ներառված են Մ-21 հավաքականում, մինչդեռ, վերջններս Կառավարության տարբեր որոշումներով ստացել են տարկետումներ Մ-19 հավաքականի անդամ հանդիսանալու հիմքով (օրինակ՝ Կառավարության 2025 թվականի հունվարի 23-ի N 68-Ա որոշմամբ տարկետումներ ստացած  Անդրանիկ Կարապետյան, Վահե Սահակյան, Յուրիյ Վարդանյան, Արթուր Ղարիբյան, Ալեն Մկրտչյան, Էդգար Մանուկյան, Ալեն Վարդանյան և այլն): Ստացվում է, որ նրանց ևս հավաքականի անդամ համարելու դեպքում ֆեդերացիայի կողմից ներկայացված թիվը զգալիորեն աճում է: 
6. Նախագծով առաջարկվում է ֆուտբոլի երիտասարդական հավաքականի անդամներին տարկետում տալ մինչև 2028 թվականի ամառային զորակոչը: Մինչդեռ, պետք է նկատել, որ Կարգի հավելվածի 6-րդ կետը նախատեսում է, որ համապատասխան պայմանները բավարարող քաղաքացուն Հայաստանի Հանրապետության կառավարության որոշմամբ տարկետում տրվում է առավելագույնը չորս տարի ժամկետով՝ բացառությամբ Հայաստանի ֆուտբոլի երիտասարդական հավաքականների մարզիկների, որոնց տարկետում է տրվում մինչև 21 տարեկանը լրանալու օրը, իսկ մինչև 21 տարեկանների աշխարհի կամ Եվրոպայի առաջնության ավարտի հետ համընկնելու դեպքում մինչև աշխարհի կամ Եվրոպայի առաջնության ավարտը: Հավելվածով որպես ֆուտբոլի երիտասարդական հավաքականի անդամ դիտարկվող քաղաքացիների շարքում առկա են այնպիսիք, ում 21, ընդհուպ մինչև 22 տարեկանն արդեն իսկ լրացել է, կամ որոնց 21 տարեկանը կլրանա մինչև 2028 թվականի ամառային զորակոչը: Հետևաբար, քաղաքացիներից յուրաքանչյուրի մասով անհրաժեշտ է ներկայացնել համապատասխան հիմնավորումներ առ այն, թե ինչու է առաջարկվում տարկետում տրամադրել մինչև 2028 թվականի ամառային զորակոչը: 
7. Միաժամանակ, նախագծով առաջարկվում է ֆուտզալի հավաքականի անդամներին ևս տարկետում տալ մինչև 2028 թվականի ամառային զորակոչը: Մինչդեռ, Կարգի 6-րդ կետի հիման վրա նշված քաղաքացիների համար սահմանված է առավելագույնը 4 տարով տարկետում ստանալու հնարավորություն: 
8. Որպես տեխնիկական դիտարկում պետք է նկատել, որ Հավելվածի 19-րդ և 22-րդ քաղաքացիների մասով սխալ է նշված զինվորական կոմիսարիատը: 
	












1. Ընդունվել է մասնակի

Քանի, որ ֆուտբոլի ֆեդերացիայի տարկետման միջնորդությունը՝ մարզիկների դիմումների ու պահանջվող փաստաթղթերի փաթեթի հետ միասին, նախարարություն է ներկայացվել 30.04.2026 թ., որոնք ուսումնասիրվել, եզրակացություն է տրվել  այդ ժամանակ գործող կարգի պահանջներին համապատասխան, ՀՀ կառավարության որոշման համապատասխան նախագիծը շահագրգիռ մարմիններ կարծիքի է ներկայացվել և հանրային քննարկման դրվել 01.06.2026 թ. իսկ նախագծի դիտարկումը կատարվել է Հայաստանի Հանրապետության կառավարության 18.06.2026 թ. «Հայաստանի Հանրապետության կառավարության 2018 թվականի ապրիլի 12-ի N  450-Ն որոշման մեջ փոփոխություններ և լրացումներ կատարելու մասին» N 883-Ն  որոշմամբ նախատեսված փոփոխությունների և լրացումների պահանջներից ելնելով, որն ուժի մեջ է մտել 29.06.2026 թ.:



















1)  Ընդունվել է 

     Արթուր Արսենի Իսրաելյանը նախորդ մեկ տարվա ընթացքում ընդգրկված չի եղել կոնկրետ խաղի հայտացուցակում, սակայն ընդգրկված է եղել Մ-21 հավաքականի կոնկրետ խաղի նախապատրաստվելու ընդլայնված հայտացուցակում: Իսկ մինչ այդ, որպես Մ-19 հավաքականի անդամ, նախապատրաստական փուլերին մասնակցելուց հետո մասնակցել է երկու խաղի: 
2) Ընդունվել է
        Որոշման նախագծի հավելվածի 2-րդ կետով ներկայացված Սերգեյ Արտակի Մանուկյանը նախորդ մեկ տարվա ընթացքում ընդգրկված չի եղել կոնկրետ խաղի հայտացուցակում, սակայն ընդգրկված է եղել Մ-21 հավաքականի կոնկրետ խաղի նախապատրաստվելու ընդլայնված հայտացուցակում, 5-րդ կետով ներկայացված Սարգիս Հարությունի Շահվերդյանը հանդես է եկել Մ-19 հավաքականի կազմում,  նախորդ մեկ տարվա ընթացքում ընդգրկված չի եղել կոնկրետ խաղի հայտացուցակում, սակայն ընդգրկված է եղել հավաքականի կոնկրետ խաղի նախապատրաստվելու ընդլայնված հայտացուցակում, տարկետում է տրամադրվում Մ-21 հավաքականի անդամ հանդիսանալու հիմքով, 10-րդ կետով ներկայացվող Արսեն Արմենի Կարապետյանը հանդես է եկել Մ-19 հավաքականի կազմում,  ընդգրկված է եղել հավաքականի կոնկրետ երկու խաղի նախապատրաստվելու ընդլայնված հայտացուցակում, տարկետում է տրամադրվում Մ-21 հավաքականի անդամ հանդիսանալու հիմքով, 12-րդ կետով ներկայացված Վահե Էդուարդի Հովհաննիսյանը նախորդ մեկ տարվա ընթացքում ընդգրկված չի եղել կոնկրետ խաղի հայտացուցակում, սակայն ընդգրկված է եղել Մ-21 հավաքականի կոնկրետ խաղի նախապատրաստվելու ընդլայնված հայտացուցակում, 19-րդ կետով ներկայացված Զավեն Ռուբենի Մկրտչյանը նախորդ մեկ տարվա ընթացքում ընդգրկված չի եղել կոնկրետ խաղի հայտացուցակում, սակայն ընդգրկված է եղել Մ-21 հավաքականի կոնկրետ երկու խաղի նախապատրաստվելու ընդլայնված հայտացուցակում, տարկետում է տրամադրվում Մ-21 հավաքականի անդամ հանդիսանալու հիմքով, 20-րդ կետով ներկայացված Ստյոպա Արմենի Թումանյանը հանդես է եկել Մ-19 հավաքականի կազմում,  ընդգրկված է եղել հավաքականի կոնկրետ չորս խաղի նախապատրաստվելու ընդլայնված հայտացուցակում, տարկետում է տրամադրվում Մ-19 հավաքականի անդամ հանդիսանալու հիմքով, 22-րդ կետով ներկայացված Գևորգ Կարենի Վարդանյանը հանդես է եկել Մ-19 հավաքականի կազմում,  ընդգրկված է եղել հավաքականի կոնկրետ խաղի նախապատրաստվելու ընդլայնված հայտացուցակում, տարկետում է տրամադրվում Մ-19 հավաքականի անդամ հանդիսանալու հիմքով, 23-րդ կետով ներկայացված Էրիկ Կարենի Օթարյանը  հանդես է եկել Մ-19 հավաքականի կազմում,  ընդգրկված է եղել կոնկրետ երկու խաղի նախապատրաստվելու ընդլայնված հայտացուցակում, տարկետում է տրամադրվում Մ-19 հավաքականի անդամ հանդիսանալու հիմքով, 24-րդ կետով ներկայացված Վահագն Գուրգենի Նահապետյանը հանդես է եկել Մ-19 հավաքականի կազմում, ընդգրկված է  եղել  կոնկրետ   խաղի նախապատրաստվելու ընդլայնված հայտացուցակում, տարկետում է տրամադրվում Մ-19 հավաքականի անդամ հանդիսանալու հիմքով, 25-րդ կետով ներկայացված Բաբկեն Գևորգի Սարգսյանը հանդես է եկել Մ-19 հավաքականի կազմում, ընդգրկված է  եղել  կոնկրետ   խաղի նախապատրաստվելու ընդլայնված հայտացուցակում, տարկետում է տրամադրվում Մ-19 հավաքականի անդամ հանդիսանալու հիմքով:
3) Ընդունվել է
Ալյոշա Վազգենի Խաչատրյանը, բացի եզրակացության մեջ նշված խաղի հայտացուցակում ընդգրկված լինելուց, որպես Մ-19 հավաքականի անդամ մասնակցել է երկու խաղի, տարկետում է տրամադրվում Մ-21 հավաքականի անդամ հանդիսանալու հիմքով
4) Ընդունվել է
     Դիտարկումը կատարվել է գործող կարգի վերջին փոփոխությունների   և լրացումների հաշվառումով: Սակայն, 1-ին կետի 4-րդ ենթակետում նշված մարզիկների անձնական գործերը  2026 թվականի ապրիլ ամսին գործող կարգի պահանջներին համապատասխան են ներկայացվել նախարարություն: Նշված մարզիկները նույնպես ընդգրկված են եղել կամ հավաքականների կոնկրետ խաղերին նախապատրաստվելու ընդլայնված հայտացուցակում կամ կոնկրետ խաղերի հայտացուցակում կամ մասնակցել են խաղի: 
2. Ընդունվել է
     Կարեն Դավիթի Դավթյանը և Էրիկ Վահրամի Մարգարյանը հրավիրվել են ֆուտզալի Հայաստանի Հանրապետության ազգային հավաքական և -մասնակցել են թիմի կոնկրետ խաղի նախապատրաստական մարզումներին և 17.01.2026 թ. մասնակցել Հայաստան – Լիբանան ընկերական խաղին: Կարեն Դավիթի Դավթյանը հանդես է եկել 5-րդ համարի մարզաշապիկով, Էրիկ Վահրամի Մարգարյանը՝ 23-րդ համարի մարզաշապիկով: Սուրեն Սամվելի Ղազարյանը համդես է գալիս որպես հավաքականի դարպասապահ՝ 2-րդ համարի մարզաշապիկով, մասնակցել է կոնկրետ  խաղերի նախապատրաստական մարզումների և 19.09.2025 թ. ու 21.09.2025 թ. մասնակցել Իսպանիա – Հայաստան ընկերական խաղերին, ընդգրկվել է Եվրո-2026 խաղերի մասնացության հայտացուցակում: Տեղեկատվությունը հավաստող նյութը կցվում է: 
3. Ընդունվել է
       Ստեփան Յուրիի Գիգոլյանը, համաձայն ներկայացված փաստաթղթերի ենթակա է զորակոչի 2026 թվականի ամառային զորակոչի ընթացքում: Զորակոչի ենթակա քաղաքացին գործող կարգի համաձայն կարող է օգտվել նաև տարկետման իրավունքից:
4. Ընդունվել է
      Կարեն Դավիթի Դավթյանին նախկինում տրված տարկետումը դադարեցնելուց հետո նա զորակոչի ենթակա է եղել 2025 թվականի ամառային զորակոչի ընթացքում, սակայն, համաձայն նախազորակոչային տարիքի քաղաքացու զինորական հաշվառման գրքույկում կատարված գրառման, նա այլ հիմքով տարկետում է ստացել մինչև 2026 թվականի ամառային զորակոչը (գրքույկը ներառվել է փաստաթղթերի փաթեթում): 

5. Ընդունվել է 
      Նախագծով չորս ֆուտբոլիստների՝ Հարություն Հովհաննեսի Մուսիկյանին, Գարի Սարգիս Արշակի Գրիգորյանին, Միքայել Գևորգի Խուդավերդյանին և Դավիթ Արմենի Ղազարյանին,  նախատեսվում է տալ տարկետում ֆուտբոլի մինչև 21 տարեկանների ազգային հավաքականի անդամ, դադարեցնելով նախկինում՝ ֆուտբոլի մինչև 19 տարեկանների ազգային հավաքականի անդամ լինելու հիմքով, նրանց տրված տարկետումները: 
6. Ընդունվել է
    Նախագիծը խմբագրվել է: Չորս ֆուտբոլիստի՝ Էրիկ Իսրայելի Շաղոյանին, Հայկ Բաղյանին, Արսեն Արմենի Կարապետյանին և Գագիկ Բորիսի Սիմոնյանին, տարկետում է տրվում մինչև 21 տարին լրանալը, իսկ երկու ֆուտբոլիստի՝ Արթուր Արսենի Իսրաելյանին և Սերգեյ Արտակի Մանուկյանին տարկետում է տրվում միհչև 2026 թվականի ձմեռային զորակոչը՝ մինչև՝ ֆուտբոլի մինչև 21 տարեկանների Հայաստանի Հանրապետության ազգային հավաքականի ընթացիկ մրցափուլի ավարտը:
7. Ընդունվել է
     Նախագծով ֆուտզալի Հայաստանի Հանրապետության ազգային հավաքականի անդամներին նախատեսվող տարկետման ժամկետը չի գերազանցում գործող կարգի 6-րդ կետով նախատեսվող ժամկետը: 
   8. Ընդունվել է



